**AZ ÉN utam!**

játékszabályzat és részvételi feltételek

**2019. MÁRCIUS 18.**

**1. Nyereményjáték összefoglalása**

Az UTA Magyarország Kft. nyereményjátékot hirdet **mutasd az utad!** címmel, *2019. március 20. és 2019. március 29.* között. A játékra a felhívás posztjai alatt, a posztban feltett kérdésekre válaszolva, kommenttel lehet benevezni. A beérkezett kommentekből a Szervező **4 fő** nyertest sorsol ki, akiknek nevét a [www.facebook.com/utamagyarorszag.hu](http://www.facebook.com/utamagyarorszag.hu) oldalon teszi közzé. A kisorsolt Játékosok egy-egy UTA ajándékcsomagot nyernek, mely tartalmaz egy-egy UTA baseball sapkát, UTA határidőnaplót, UTA hordozható telefon akkumulátort, focilabdát és zseblámpát. A nyertesek nyereményüket postán kapják meg, az általuk megadott címre.

**2. Játék** **szervezője**

A Játék szervezője az **UTA Magyarország Kft.** (címe: Váci u. 45. H ép. 3. em/2, adószáma: 13891936-2-41) **(továbbiakban: Szervező)**, amely vállalat a [www.facebook.com/utamagyarorszag.hu](file:///%5C%5Cpremier1%5Cadatok%5C01_Clients%5CUTA%5CEvents%26Activities%5C2018%5C02_Social_media%5CNyerem%C3%A9nyj%C3%A1t%C3%A9kok%5CUTA%20One%20%C5%91sz%5Cwww.facebook.com%5Cutamagyarorszag.hu) közösségi média oldalon futó nyereményjáték **(továbbiakban: Játék)** során elkészülő adatbázis tulajdonosa. A Játékhoz kapcsolódó egyéb feladatokat, az adatkezelést, valamint az adatfeldolgozást a **Premier Hungary Communications Kft**. (adószám: 26656443-2-41) **(továbbiakban: Lebonyolító)** végzi.

**3. A Játékban** **résztvevő személyek**

A Játékban magánszemélyek vehetnek részt (továbbiakban**: Játékos**), akik személyenként több alkalommal is kommentelhetnek a nagyobb nyerési esély érdekében. A pályázat akkor tekinthető érvényesnek, ha a játékos 18 éven felüli természetes személy és Magyarországon bejelentett tartózkodási vagy lakóhellyel rendelkezik. Amennyiben a nyereményjáték nyertese cselekvőképességében korlátozott, úgy a nyereménnyel kapcsolatos érdemi ügyintézésre, valamint a nyeremény átvételére csak törvényes képviselőjével együtt jogosult. Amennyiben a nyertes cselekvőképtelen, úgy nevében kizárólag törvényes képviselője járhat el. 18 éven aluli természetes személyek nem vehetnek részt a Játékban.

A Játékban **NEM vehetnek részt** a Szervező és Lebonyolító tulajdonosai, vezető tisztségviselői, alkalmazottai és azok Ptk. szerinti közeli hozzátartozói, valamint egyéb, a lebonyolításban közvetlenül közreműködő cégek tulajdonosai, vezető tisztségviselői, alkalmazottai és azok Ptk. szerinti közeli hozzátartozói.

A Játékos a Játékra történő nevezéssel elismeri, hogy teljes körűen megismerte a Szabályzatot, és azt feltétel nélkül elfogadja. A fotóinak elküldésével a megadott e-mail címre beleegyezik, hogy az Szervező későbbiekben használja azokat Facebook oldalán. Amennyiben a Játékos a Szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Játékban nem jogosult részt venni, illetve a Játékból automatikusan kizárásra kerül.

A Játék lebonyolítása, illetve az abban való részvétel a jelen Szabályzat szerint történik. Amennyiben a Szabályzat valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**4. Játék** **leírása, menete, nyertesek**

**A Játékban való részvétel feltétele, hogy a Játékos** [**www.facebook.com/utamagyarorszag.hu**](file:///%5C%5Cpremier1%5Cadatok%5C01_Clients%5CUTA%5CEvents%26Activities%5C2018%5C02_Social_media%5CNyerem%C3%A9nyj%C3%A1t%C3%A9kok%5CUTA%20One%20%C5%91sz%5Cwww.facebook.com%5Cutamagyarorszag.hu) **oldalon közzétett nyereményjátékban a kvízkérdéseket tartalmazó bejegyzések közül legalább egyre helyesen válaszoljon az adott bejegyzés alatt kommentben.** Emellett a Játékban való részvételnek feltétele, hogy Játékos megadja a részvételhez szükséges személyes adatait (név, cím, e-mail cím, telefonszám). Játékos a pályázat beküldésével automatikusan elfogadja a jogi és adatvédelmi nyilatkozatot. Ezen szabályzat által nem szabályozott, a továbbiakban más időszakban meghirdetett további játékokban Játékos újra pályázhat.

A Játékba beérkezett kommentek közül Lebonyolító minden kvízkérdést tartalmazó bejegyzésnél 1 fő nyertest és 2 fő pótnyertest sorsol ki.

**A sorsolás időpontja 2019. március 29-a 13:00 óra.**

A kisorsolt Játékosok egy-egy UTA ajándékcsomagot nyernek, mely tartalmaz egy-egy UTA ajándékcsomagot nyernek, mely tartalmaz egy-egy UTA baseball sapkát, UTA határidőnaplót, UTA hordozható telefon akkumulátort, focilabdát és zseblámpát. A Szervező a nyertesek nevét az UTA Magyarország Facebook oldalán teszi közzé.

A Szervező kizárja a felelősséget arra az esetre, ha rajtuk kívül álló okok, ill. technikai problémák miatt az elkészített pályázat nem érkezik be a meghirdetett sorsolási napra.

**5. A Játék időtartama**

A nyereményjáték időtartama 2019. március 20. és 2019. március 29.8:00 óráig tart. Ez időpont után beérkező nevezések nem kerülnek elfogadásra! A korábban megjelent játékfelhívó bejegyzés és az UTA Magyarország Facebook oldalról megosztott bejegyzések alatti, illetve a teljes nyereményjáték lezárása után érkező kommenteket Lebonyolító nem veszi figyelembe!

**6. A Játékban** **való részvétel**

Játékos adatai megadásával és a pályázat beküldésével automatikusan elfogadja a részvételi szabályzatot és a jogi és adatvédelmi nyilatkozatot. Tudomásul veszi továbbá, hogy a nyeremény átadásáról kép-, hang- és filmfelvétel készülhet, egyben hozzájárul ezen felvételek akár teljes egészének, akár részleteinek a Szervező marketingtevékenysége céljából történő bármely megjelenési módú felhasználásához idő- és alkalombeli korlátozás, valamint külön díjazás nélkül.

**7. Nyeremények, nyertesek**

A Szervező és a Lebonyolító a 4 fő nyertest sorsolás útján választja ki, a győztesek nevét a <http://www.facebook.com/utamagyarorszag.hu> weboldalon teszi közzé, és itt veszi fel a kapcsolatot privát üzenetben. A nyereményeket postán juttatja el a nyertesekhez, az általuk megadott postai címre. A meghirdetett időpontban 1 nyeremény 1 személy részére kerül meghirdetésre. Amennyiben a nyertes nem reagál Facebook-on küldött privát üzenetre 5 naptári napon belül, úgy nyereménye a nyertesek kisorsolásával egyidejűleg megállapított pótnyertesre száll át. A nyeremény egy-egy UTA ajándékcsomagot, amely tartalmaz egy-egy UTA baseball sapkát, UTA határidőnaplót, UTA hordozható telefon akkumulátort, focilabdát és zseblámpát. Nyereményeket a Lebonyolító kézbesíti. Szervező kijelenti továbbá, hogy a nyeremények megvásárlásának költségeit, valamint azok mindennemű adóvonzatát fedezi. A nyeremények változtatási jogát Szervező fenntartja.

Lebonyolító a nyerteseket a sorsolást követő kettő (2) munkanapon belül, a pályázat során megadott e-mail címen/Facebook profilon megkeresik. A nyereményeket Lebonyolító postai úton vagy futárral juttatja el a nyertesek részére, beváltható kupon esetén a megadott e-mail címre küldi el. Abban az esetben, ha a nyertes nem válaszol a Facebook privát üzenetre vagy nyereményét nem veszi át, akkor a Lebonyolító a kapcsolatfelvételtől számított további három (3) munkanapon belül újabb kísérletet tesz a nyertessel való kapcsolatfelvételre, a nyeremény kézbesítésével együtt. Amennyiben a nyertes a második eredménytelen kapcsolatfelvételt követő öt (5) munkanapon belül sem jelentkezik, Szervező nem kísérel meg több kapcsolatfelvételt. Ezt követően a nyeremény joga átszáll a soron következő, kisorsolt pótnyertesre.

A nyeremény nem átruházható, készpénzre vagy bármilyen egyéb jutalomra nem váltható át.

A nyertes nem jogosult a nyeremény átvételére, ha:

* a neki küldött postai/futár küldeményt nem veszi át;
* egyértelműen bizonyítható, hogy a Játék menetét/eredményét bármilyen módon befolyásolni próbálja;
* nem válaszol a Facebook privát üzenetre a nyeremény átvételét illetően;
* jelen Játékszabályzat bármely pontját megsérti.

**8. Nyertesek értesítése**

A nyertesek nevét Szervező Facebook oldalán teszi közzé. A nyerteseket közvetlenül minden esetben a Pályázat során megadott e-mail címen/Facebook profilon keresztül értesítik. Ha a Játékos nem ad meg e-mail címet, a megadott e-mail cím megszűnik, vagy más okból nem elérhető, a nyertes nem jogosult a nyereményre.

**9. Nyeremények kézbesítése**

A nyereményeket a Lebonyolító postán, minden költséget átvállalva, vagy előre egyeztetett időpontban futárral vagy személyesen, vagy egyéb, a megadott e-mail címre megküldve juttatják el a nyerteseknek. Személyes átadás esetén a nyeremény átvételéről kép-, hang- és filmfelvétel készülhet. A nyeremény átadásának helyére és az onnan való hazautazás költsége a nyerteseket terheli.

Játékosok kötelesek együttműködni a nyeremények átvétele/igénybevétele érdekében. Amennyiben ennek nem tesznek eleget és a nyeremény átvétele meghiúsul, a nyeremény a továbbiakban nem vehető át, illetve nem vehető igénybe, és a Szervezőt semmilyen felelősség nem terheli.

**10. A Szervező felelőssége**

Szervező kizárja felelősségüket a Játékos téves, pontatlan vagy hiányos adatszolgáltatásából, a cselekvőképtelen személy törvényes képviselő hozzájárulása nélküli részvételéből, valamint a nyertes részére elektronikusan elküldött értesítés – a Szervezőnek fel nem róható okból adódó – elvesztéséből, egyéb okból történő sikertelen kézbesítéséből, illetve annak késedelméből eredő, a Játékos vagy bármely harmadik személy által elszenvedett károk tekintetében.

**11. Adatkezelés és adatvédelem**

Az adatkezelés a Játékra történő önkéntes jelentkezésen és hozzájáruláson alapul. Azok, akik a Játékban részt vesznek, tudomásul veszik és kifejezetten hozzájárulnak ahhoz, hogy a Szervező, mint adatkezelő, és a Lebonyolító, mint a Szervező által megbízott adatfeldolgozó a Játékosok által rendelkezésre bocsátott személyes adatokat kizárólag a Játékkal összefüggésben, illetve a nyeremény eljuttatása érdekében a jelen Játékszabályzatban írtak szerint kezelje. A személyes adatokból a Szervező adatbázist nem képez, azok a Játék lezárulása után legkésőbb 60 napon belül törlésre kerülnek. Nyertesség esetén nevüket a Szervező és/vagy Lebonyolító minden további feltétel és ellenérték nélkül, kizárólag a Játékkal kapcsolatosan nyilvánosságra hozza. Részvételükkel minden tekintetben, kifejezetten elfogadják a Játékszabályzat minden rendelkezését.

A Szervező szavatolja, hogy az adatkezelés mindenben a hatályos jogszabályi rendelkezések, különösen a 2016/679-es GDPR rendelet rendelkezéseinek betartásával történik. A Játékosok által megadott személyes adatok kezelője a Szervező, az adatok feldolgozását pedig a Lebonyolító végzi. A Szervező bármikor lehetőséget biztosít a Játékosoknak arra, hogy tájékoztatást kérjenek személyes adatai kezeléséről, kérjék azok törlését, zárolását vagy helyesbítését privát Facebook üzenetben a Rajongói oldalnak írva. Amennyiben azonban az adattörlési/zárolási kérelem a Játék időtartama alatt történik, úgy a Játékos tudomásul veszi, hogy a Játékban megszerezhető Nyeremény átvételére való jogosultsága elvész. Ezen kívül a Játékost megilleti a személyes adatai kezelése elleni tiltakozás joga is. Amennyiben a tiltakozása alapján Szervező által meghozott döntéssel nem ért egyet, úgy a Játékos a 2016/679-es GDPR rendelet rendelkezéseinek megfelelően bírósághoz fordulhat.

A Szervező kijelenti, hogy a Játékot a Facebook semmilyen formában nem támogatja, azzal összefüggésbe nem hozható. A Játékosok a Játék során a UTA Magyarország Kft., mint Szervező számára adják meg az adatokat és nem közvetlenül a Facebook-nak.

**12. Felelősségi szabályok**

A Szervező, illetve a Lebonyolító kizárja felelősségét a kapcsolódó Facebook-aloldalak rajta kívül álló okokból történő meghibásodásáért vagy harmadik személy bejelentése alapján a bejegyzés Facebook általi törléséért, amely időtartam alatt a honlap nem, vagy csak korlátozottan használható. Ugyanakkor haladéktalanul megtesz minden szükséges intézkedést annak érdekében, hogy a hiba okát mielőbb feltárja, illetve megszüntesse. A Szervező és a Lebonyolító kizárja a felelősségét minden, a Rajongói oldalt vagy az azt működtető szervert ért külső, ún. SQL támadások estére. Tehát amennyiben a Rajongói oldalt, illetve szervert ért támadás folytán a Játékosok téves rendszerüzeneteket kapnak nyereményüket, nyertes státuszukat stb. illetően, úgy ezen esetekre a Szervező és a Lebonyolító semminemű felelősséget nem vállal. A Játékosoknak minden esetben fel kell mérniük, hogy rendelkeznek-e a kapcsolódó Facebook-aloldalakhoz történő csatlakozáshoz, a Játékban való részvételhez szükséges ismeretekkel, technikai követelményekkel és teljesítményekkel.

**13. Egyéb szabályok**

A Szervező a Játék keretein belül nem oszt szét a jelen Játékszabályzatban meghatározottakon túlmenően egyéb nyereményt. A jelen Játékszabályzat hozzáférhető a Rajongói oldalon keresztül, a Játék időtartama alatt az azzal kapcsolatos kérdések esetén a Játékosok a Rajongói oldalon privát üzenetben kérdezhetnek.

A Szervező fenntartja a jogot, hogy a Játék feltételeit tartalmazó jelen Játékszabályzatot indokolás nélkül bármikor módosítsa, ide értve a Játék megszüntetését is. Az erre vonatkozó tájékoztatást a Szervező a Játék egyéb közleményeivel azonos nyilvánosságot biztosítva közzéteszi.

Budapest, 2019. március 11.